CELEX: 62013TN0104
Language: et
Date: 2013-02-20 00:00:00
Title: Kohtuasi T-104/13: 20. veebruaril 2013 esitatud hagi — Toshiba versus komisjon

20.4.2013   
            
            
               ET
            
            
               Euroopa Liidu Teataja
            
            
               C 114/41
            
         20. veebruaril 2013 esitatud hagi — Toshiba versus komisjon
   (Kohtuasi T-104/13)
   2013/C 114/63
   Kohtumenetluse keel: inglise
   
      Pooled
   
   
      Hageja: Toshiba Corp. (Tokio, Jaapan) (esindajad: solicitor J. MacLennan, advokaadid J. Jourdan, A. Schulz ja P. Berghe)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 5. detsembri 2012. aasta otsuse juhtumis COMP/39.437 — telerite ja arvutikuvarite kineskoobid, artikli 1 lõike 2 punkt d;
            
         
               —
            
            
               tühistada komisjoni 5. detsembri 2012. aasta otsuse juhtumis COMP/39.437 — telerite ja arvutikuvarite kineskoobid, artikli 1 lõike 2 punkt e;
            
         
               —
            
            
               tühistada vaidlustatud otsuse artikli 2 lõike 2 punkt g või teise võimalusena vähendada trahvi nagu Üldkohus kohaseks peab;
            
         
               —
            
            
               tühistada vaidlustatud otsuse artikli 2 lõike 2 punkt h või teise võimalusena tühistada artikli 2 lõike 2 punkt h osas, milles Toshibale on pandud solidaarvastutus, või teise võimalusena vähendada trahvi nagu Üldkohus kohaseks peab;
            
         
               —
            
            
               teha muu taoline määrus, mis on kohtuasja asjaolusid arvesse võttes sobiv;
            
         
               —
            
            
               hüvitada hagejale menetluse kulud.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et vaidlustatud otsuses on vääralt tuvastatud, et Toshiba Corporation on vastutav ELTL artikli 101 rikkumise eest ajavahemikul 16. mai 2000 kuni 11. aprill 2002.
            
         
               2.
            
            
               Teine väide, et vaidlustatud otsuses on vääralt tuvastatud, et Toshiba Corporation on vastutav ELTL artikli 101 rikkumise eest ajavahemikul 12. aprill 2002 kuni 31. märts 2003.
            
         
               3.
            
            
               Kolmas väide, et vaidlustatud otsuses on vääralt tuvastatud, et Toshiba Corporation on vastutav ELTL artikli 101 rikkumise eest ajavahemikul 1. aprill 2003 kuni 12. juuni 2006.
            
         
               4.
            
            
               Neljas väide, et vaidlustatud otsuses on vääralt tuvastatud, et Toshiba Corporation vastutab solidaarselt Matsushita Toshiba Picture Display Co., Ltd. (edaspidi „MTPD”) osalemise eest rikkumises ajavahemikul 1. aprill 2003 kuni 12. juuni 2006.
            
         
               5.
            
            
               Viies väide, mis on esitatud teise võimalusena neljanda väite osas, et vaidlustatud otsuses on vääralt tuvastatud, et MTPD osales rikkumises ajavahemikul 1. aprill 2003 kuni 12. juuni 2006.
            
         
               6.
            
            
               Kuues väide, et vaidlustatud otsuse artikli 2 lõike 2 punktis g ja artikli 2 lõike 2 punktis h on vääralt määratud trahv, või teise võimalusena, et kõnealused trahvid on arvutatud valesti.